Međunarodna asocijacija atletskih federacija
Međunarodna asocijacija atletskih federacija (engleski: International Association of Athletics Federations – IAAF) najviše je upravno tijelo u atletici. Osnovana je 17. jula 1912. u Stockholmu. Naziv je najprije glasio International Amateur Athletics Federation, ali je, uz rastući trend komercijalizacije sporta općenito i same atletike, riječ Amateur 2001. promijenjena u Associations, tako da je akronim ostao isti do oktobra 2019, kada je organizacija odlučila napraviti rebranding i promijenila ime u World Athletics. Ovo tijelo ima zadatak kontrolisati rad atletskih federacija te upravljati organizacijom zvaničnih takmičenja, kao što su svjetska atletska prvenstva, svjetski atletski kupovi, mitinzi Dijamantne lige itd. Od 1993. sjedište je u Monaku, a aktualni je predsjednik Britanac Sebastian Coe.